Jeg vil nødig kalde det stort, men det var en alvorlig begivenhed.
Klokken var fem om eftermiddagen,
og jeg kørte ud til lufthavnen.
Jeg så flyet på asfaltbanen.
Ingen vidste præcis, hvad der var sket,
bortset fra at han havde røvet et apotek.
Og han havde et ungt gidsel inde i flyet.
Alle tog det, som det kom,
og vidste ikke, hvad der ville ske.
Der var meget stille.
Indtil der blev affyret skud.
SIDEN GENINDFØRELSEN AF DØDSSTRAF I USA I 1976
ER OVER 8.000 MENNESKER BLEVET DØMT TIL DØDEN FOR MORD
DETTE ER HISTORIEN OM INDSAT # 22740 PÅ DØDSGANGEN
Der sker ikke meget i en lille by som denne.
Vi har haft nogle drab i området,
men det her var stort.
Alle var chokerede over det, der var sket.
EN NETFLIX-SERIE
EN DÅRLIG DAG
ADGANG FORBUDT
CROSSROADS-FÆNGSLET I SHELBY, MONTANA
Sådan. En, to, tre, fire, fem…
Tak.
Det havde jeg aldrig klaret.
I 1985 BLEV DAVID KEITH DØMT TIL DØDEN FOR MORD
Jeg hedder David Cameron Keith.
Jeg havde aldrig begået en voldelig handling før den dag.
HAN HAR SIDDET I FÆNGSEL I 37 ÅR
Det var den værste dag i mit liv.
De værste beslutninger i mit liv førte til det øjeblik, men…
Det er, hvad det er.
Jeg kan ikke ændre på det, fordi jeg har det dårligt med det.
DAVID BLEV FØDT I SPOKANE I WASHINGTON I 1956
HANS FAR VAR EN FREMTRÆDENDE LOKAL ADVOKAT
Min far var en fremragende mand.
Han var en fremragende advokat. Han var bare ikke en særlig god far.
Han drak meget.
Han var en funktionel alkoholiker.
Meget funktionel.
Og de taler om, at præstebørn laver ballade,
fordi de er præstebørn.
Det samme gælder for advokatbørn.
Vi blev ikke overvåget.
Jeg smagte alkohol, da jeg var otte-ni år, hvis ikke før,
fordi min far holdt fester.
Cocktailfester.
Jeg blev fuld et par gange foran dem,
men jeg kan ikke huske, at de skældte mig ud.
Jeg var bare…
…et slags møbel.
SOM 11-ÅRIG BLEV DAVID SENDT PÅ KOSTSKOLE
1.600 KILOMETER FRA SIN FAMILIE
Det fik mig til at føle mig uønsket.
PARKERING FORBUDT KLOKKEN 8-17
Og jeg begyndte at tage stoffer.
Stoffer gjorde det nemmere at bære nogle af de følelsesmæssige traumer.
Det startede med, lad os sige, de sædvanlige stoffer som marihuana.
Men jeg behøvede ikke gå meget længere
for at blive introduceret for nåle og amfetamin.
Jeg var bare et besværligt barn, indtil jeg fyldte 20 år,
og så blev jeg mere involveret i den kriminelle side af livet.
Jeg udnyttede aldrig omgivelserne og livet, vi var blevet givet,
og gjorde noget med det.
Jeg stak en nål i armen.
Det gjorde jeg med det.
I DE VOKSNE ÅR FØRTE DAVIDS NARKOMISBRUG TIL FLERE FÆNGSELSDOMME
FOR INDBRUD OG TYVERI
I 1984 VAR HAN 27 ÅR,
ARBEJDSLØS OG FORSØGTE AT FORSØRGE EN NY FAMILIE
I den periode i mit liv gik det fra slemt til værre.
Jeg var narkoman.
Jeg arbejdede ikke og havde ingen planer om at arbejde.
Jeg brød ind på apoteker om natten
og solgte overskuddet til folk i Spokane.
Der var intet voldeligt ved det.
Jeg var småkriminel, kan man sige.
Det var mine aktiviteter.
Det burde have givet den nødvendige indkomst, men det gjorde det ikke.
Jeg tog for mange af stofferne.
MILLMAN SMYKKER E-Z-LÅN
Jeg vidste, at jeg skulle betale husleje.
Jeg skulle kunne betale for mad.
En kone og tre børn kan ikke…
Vi kunne ikke leve materielt uden en indkomst.
Jeg vidste, at jeg måtte gøre noget, jeg aldrig havde gjort før.
DEN 11. JANUAR 1984
BESLUTTEDE DAVID SIG FOR AT BEGÅ BEVÆBNET RØVERI FOR FØRSTE GANG
Jeg tog af sted den morgen
og kørte rundt i det vestlige Montana for at finde
en butik, som så behagelig ud, hvis man kan bruge det ord.
PLAINS APOTEK
KLOKKEN 13 GIK DAVID IND PÅ ET LOKALT APOTEK,
TRUEDE MED EN PISTOL OG KRÆVEDE PENGE OG MEDICIN
Jeg røvede apoteket.
Jeg syntes ikke, jeg gjorde det godt, så jeg susede ud af byen.
SYD - NORD
Jeg kom ud på 93, og en politibil forsøger at standse mig.
Jeg havde kun været ude af fængslet i nogle måneder,
og i stedet for at lade mig arrestere
kørte jeg ind på en parkeringsplads ved en lille nærbutik,
og jeg løb ind i butikken.
Jeg ledte efter et skjold.
Jeg ved ikke, hvor tanken kom fra.
Jeg havde aldrig gjort den slags før.
Jeg gik ind ad døren og så bevægelse i øjenkrogen,
og jeg vidste, at personen, som bevægede sig i min øjenkrog,
ikke ville blive mit skjold, så jeg skød i den retning.
Og så satte jeg pistolen mod baghovedet på en lille…
Det viste sig at være en 13-årig dreng.
DAVID FLYGTEDE UD AF BUTIKKEN MED DEN 13-ÅRIGE WILLIAM CROSE JR.
Vi satte os i drengens fars pickup.
Og politiet fulgte efter os ud til lufthavnen.
Jeg prøvede at flygte. Jeg havde prøvet at flygte i timevis.
PÅ TUREN UD TIL POLSON LUFTHAVN
STANDSEDE DAVID FLERE GANGE FOR AT FORHANDLE MED POLITIET
Sheriffen gik med til at give mig et fly og en pilot
i bytte mod drengen.
Og jeg troede, at hvis jeg kom om bord, og flyet fløj,
så ville piloten flyve mig over Rocky Mountains.
Så havde jeg sluppet piloten og ville være lykkeligt fri.
Ja, meget lykkeligt.
Ingen kone, ingen børn.
Alle de tanker fløj gennem mit hoved.
I lufthavnen
var der politibiler rundt om flyet
og omkring 100 meter væk.
Piloten var på jorden med flyet.
PILOTEN HARRY SHRYOCK TILBØD FRIVILLIGT AT LADE SIG BYTTE
MOD DAVIDS BARNEGIDSEL
Jeg ville ikke dræbe det første gidsel, barnet.
Jeg havde tænkt, at så snart jeg gav slip på drengen,
så blev jeg skudt, og mit liv var forbi.
Men det skete ikke.
DAVID FRIGAV DRENGEN I BYTTE MOD PILOTEN
Da vi kom ind i flyet, sigtede jeg med pistolen på piloten, et nyt gidsel.
Og jeg håbede, at jeg måske ville overleve natten.
At ingen ville blive skudt.
LUK DIN FLYPLAN - MONTANA FLYVEAFDELING
Det tog piloten en halv time at starte flyet.
Mens det her foregik,
uden at jeg vidste det,
stod andre vicesheriffer under flyet
og lukkede luften ud af dækkene.
Flyet ville ikke komme nogen vegne.
MENS FORHANDLERNE TALTE MED DAVID,
STILLEDE EN SNIGSKYTTE SIG PÅ BANEN
Under forhandlingen lænede jeg mig ud af døren i flyet
og talte med sheriffen.
LANDINGSBANE - ADGANG FORBUDT
Og på et tidspunkt, da jeg lænede mig ud,
troede snigskytten, som stod 50 meter væk,
at han kunne ramme mig.
Så han skød mig.
DAVID BLEV SKUDT I BRYSTET,
MEN VAR STADIG VED BEVIDSTHED
Jeg var hårdt såret.
Jeg kunne se, at det ikke gik godt.
Jeg ville dø hurtigt.
Mit liv ville være forbi.
Jeg tænkte: "Jeg skyder piloten.
For jeg vil ikke dø alene i aften."
Jeg ville ikke have ensomheden…
Det var ikke et gennemtænkt åndeligt koncept.
Jeg ville bare ikke dø alene.
DAVID SKØD PILOTEN HARRY SHRYOCK I HOVEDET
SHRYOCK DØDE PÅ STEDET
Da jeg havde skudt piloten,
lagde jeg min pistol og begyndte at gå baglæns ud af flyet.
Det var mit sidste bevidste minde.
Jeg blev vist skudt i døren, da jeg kom ud af flyet.
Jeg blev skudt lige i baghovedet.
De fleste overlever ikke et skud i baghovedet.
Her er jeg, 38 år senere.
Forklar det.
At jeg kan grine af det… Jeg er syg.
DAVID TILBRAGTE TI DAGE I KOMA
OTTE MÅNEDER SENERE
BLEV HAN ERKLÆRET I STAND TIL AT STÅ I RETTEN FOR MORD
Jeg fortryder det med alt i min krop.
Det lyder måske ikke, som om der er meget anger i mig.
men tro mig, det er der.
Jeg vågnede ikke den morgen
og tænkte, at jeg ville gå ud og dræbe nogen den dag.
Gid, jeg havde stoppet og tænkt: "Vent."
Men nej.
Der var…
Følelseschippen blev ikke aktiveret,
ligesom Delta i Star Trek.
I guder.
Gid, jeg havde følt noget.
Følelser havde aldrig været en del af mit voksne liv,
og de var ikke en del af det den dag.
Jeg kan ikke lide at se for dybt ind i mig selv.
Eller, jeg gør det bare ikke.
Der er ikke meget at kunne lide.
Der er intet rigtigt ved det.
Det passer ikke.
Det rigtige ved det var, at piloten meldte sig frivilligt
til at tage barnets plads.
Det var det eneste rigtige, der skete den dag.
Hvis jeg kunne græde falske tårer, ville jeg gøre det.
Men det kan jeg ikke.
Jeg savner min far.
Det er næsten sjovt at sige efter 38 år.
Når man mister sine forældre, savner man dem, uanset alderen.
Jeg hedder George Shryock. Jeg er søn af Harry Lee Shryock.
De langsigtede virkninger af hændelsen
og hans død, var hårde for os alle. For alle i familien.
Vores børnebørn, hans børnebørn, vores børn. De savnede ham.
Vi kendte ham. Vi ved stadig, hvem han var.
Det gør de ikke.
Gid, mine drenge havde haft hans indflydelse.
Så det er jeg ked af. Så…
Min far kom fra en ydmyg baggrund i Ohio.
Som barn havde han visioner, næsten som Peter Pan, om at flyve.
Og da han var 20,
meldte han sig til luftkorpsets kadetprogram.
Min far tilbragte 30 år i militæret
og kæmpede tre gange, i Anden Verdenskrig, Korea og Vietnam.
Men han stoppede som 51-årig.
Selvfølgelig fik han medaljer for at have kæmpet.
Han var en god pilot.
DEN DAG SKYDERIET SKETE,
LAGDE HARRY SHRYOCK EN SEDDEL TIL SIN KONE I FAMILIENS HJEM
Han lagde sedlen på køkkenbordet, fordi min mor ikke var hjemme.
Hun blev kaldt Dee, og han var Lee.
"Dee, gidselsituation syd for byen.
Jeg skal flyve sheriffen ned for at se på det.
Lee."
LIDT OVER EN TIME SENERE BLEV HARRY SHRYOCK SKUDT OG DØDE
Jeg var meget vred i nogle år.
Min kone tror, jeg stadig er vred. Jeg er ikke rigtig vred.
Jeg er neutral. Keith skal håndtere sig selv og sin skaber på sin egen måde.
KEITH EGNET TIL RETSSAG
Han er tydeligvis intelligent.
Han kunne have taget moralske og etiske beslutninger som voksen.
Og hvad angår hans anger
har jeg svært ved at tro på den, når jeg tænker på hans fortid.
Keith tog chancer. Det skete ikke kun den dag.
Han havde været på kollisionskurs med skæbnen i ti år.
Det er en individuel beslutning at tilgive en person for hans handlinger.
Nogle mennesker kan ikke tilgive, og andre renser sjælen ved at gøre det.
Min bror er et resultat af sin barndom.
Han ville ikke være, hvad han er i dag,
hvis hans barndom ikke havde ført ham den vej.
Jeg hedder Bruce Keith, og jeg er David Keiths storebror.
EFTER SKYDERIET
VAR BRUCE EN AF DE FØRSTE, SOM BESØGTE DAVID PÅ INTENSIV
Da jeg så ham på hospitalet med slanger og ledninger
og skærmene med hjerterytmen,
var det ret skræmmende, fordi det var et familiemedlem.
Man ser det på tv engang imellem,
men når det sker i det virkelige liv, er det svært.
DAVID GENNEMGIK FLERE LIVSREDDENDE OPERATIONER
Ingen vidste, om han ville overleve eller dø.
Han lå i respirator,
og så hørte jeg pludselig, at han havde en retsdato.
For man stiller ikke folk for retten, som er ved at komme sig.
Man skal vente, til han kan forsvare sig.
Han var hårdt presset.
Han skulle stå foran en dommer efter den frygtelige hændelse og få sin straf.
DAVID SKULLE I RETTEN FOR MORDET PÅ HARRY SHRYOCK
OG KIDNAPNINGEN AF WILLIAM CROSE JR.
HAN STOD OVER FOR EN DØDSDOM
DAVID VALGTE AT ACCEPTERE ANKLAGEN OG GIVE AFKALD PÅ SIN RET TIL EN RETSSAG
Da han rejste sig i retten og erklærede sig skyldig,
forstod jeg, hvorfor han gjorde det.
Han tog ansvar for det.
Jeg sad i retssalen og hørte dommeren afsige dommen.
Jeg husker dommerens ord tydeligt.
Han sagde:
"Unge mand, det vil koste dig dyrt."
DEN 10. APRIL 1985 MODTOG DAVID TO ADSKILTE DØDSDOMME
Hvor mange har hørt, at to dødsdomme er blevet givet i den samme retssal?
Jeg synes, at Davids straf,
som dommeren gav ham, ikke var den rigtige.
Jeg mener ikke, at menneskedrab
fører noget godt med sig.
Jeg ved ikke, om jeg bearbejdede det i årevis.
Men…
…man ved, at man aldrig ser ham igen, ud over bag tremmer.
Han erklærede sig skyldig, fordi han havde gjort det,
så han er ærlig over for sig selv og retten.
Han vil aldrig holde op med at angre.
Han ved, at han selv er skyld i det.
Han forstår, han har betalt dyrt for sine handlinger.
Så er han en fare for samfundet?
Det tror jeg næppe.
Jeg vil gerne se ham blive løsladt og have det godt.
Det er muligt.
Det handler ikke om, om en person er uskyldig.
Vi ved, hvem der gjorde det.
Der er ingen forkert identitet.
RETTEN I DET TYVENDE DISTRIKT
Men som de siger: Irere ser ikke sort og hvidt,
fordi de ser alle farverne imellem.
Det er mit problem. Jeg ser farverne imellem i en historie som denne.
Jeg hedder Jim Manley.
Jeg er dommer i det tyvende distrikt,
hvilket er retskredsen, sagen blev ført i.
JIM MANLEY VAR ANKLAGER, DA DAVID FIK SIN DOM
STATEN MONTANAS SEGL
David Cameron Keith blev dømt til døden i denne retssal
ved det bord derovre.
Da dommen blev afsagt,
husker jeg ikke, at han sagde lyde eller udbrød noget…
DISTRIKTSDOMMER
…eller viste følelser.
Gennem hele proceduren
sad han her og var stoisk,
og man ville aldrig have gættet,
at en alvorlig dom hang over hans hoved.
Det er næsten uhørt, at folk erklærer sig skyldige,
hvis de ved, at dødsstraf er en mulighed.
Medmindre de vil dø.
Så det var overraskende. Men han havde heller intet forsvar.
Mordforbrydelserne opfyldte kriterierne for dødsstraf.
Så længe mennesker har haft samfund, har der været et behov for gengældelse,
og jeg forstår den del af det.
På den anden side
reducerer eksistensen af dødsstraf ikke rigtig antallet af mord.
Men hvis jeg skal følge loven,
som lovgiverne skriver den…
…kunne jeg meget vel dømme ham til dødsstraf i dag.
Selvom jeg ikke selv går ind for det.
DOMMEREN FASTSÆTTER HENRETTELSESDATO FOR KIDNAPNING OG DRAB I 1984
DAVIDS HENRETTELSE BLEV SAT TIL DEN 1. DECEMBER 1988
NÆSTEN FIRE ÅR EFTER HANS DOM
LAKE COUNTYS RETSBYGNING
I UGERNE FØR DAVIDS PLANLAGTE HENRETTELSE
APPELLEREDE HANS ADVOKATER TIL GUVERNØREN OM LEMPELSE
Guvernør Swindon studerede sagen, talte med alle involverede,
gik over i fængslet og satte sig med ham ansigt til ansigt
og talte med ham et stykke tid.
Og på det tidspunkt var David Cameron Keith åbenbart blevet kristen
og gik rundt og talte med high school-elever
om forbrydelser og stoffer
og overbeviste en guvernør om, at han angrede.
C.B. McNEIL-DISTRIKTSRETSSALEN
Guvernøren tog det i betragtning og ændrede hans dødsdom
til fængsel på livstid uden mulighed for prøveløsladelse.
Jeg tror, det er første gang, en guvernør i Montana har ændret en dødsdom.
Som jeg forstår det, har David Cameron Keith vist mange ansigter
over for forskellige mennesker i løbet af en periode.
Jeg ved ikke, hvem den rigtige David Cameron Keith er.
Men hvis han er ærlig og virkelig angrer det, han gjorde,
og hvis offerets familie bliver spurgt,
så vil jeg ikke modsætte mig, at han bliver prøveløsladt nu.
RETSSAL - MONTANAS TYVENDE RETSKREDS
Når jeg tænker på far, er jeg stolt.
Jeg er ikke stolt af de fejl, han begik, men jeg er stolt af, at gennem det hele
elskede han os
på den måde, han kunne.
Jeg tror ikke, at han var en voldelig person,
men jeg har set misbrugere blive trængt op i et hjørne
og desværre gøre alt, hvad de kan, for at få deres fix,
for at kunne håndtere livet.
Jeg ved uden tvivl…
DAVIDS STEDDATTER
…at det ikke var overlagt. Det var ikke ondskab. Det var…
"Åh, gud. Jeg er bange og ved ikke, hvad jeg skal gøre."
CAMERON VAR TO, OG TRACI VAR NI, DA DERES FAR BLEV FÆNGSLET
DE BESØGER HAM MED JÆVNE MELLEMRUM
Det er nok det eneste rigtige billede, jeg har af mig og ham.
Vi har faktisk fået billedet forstørret, og det hænger på trappen til overetagen.
Jeg har kun kendt ham i fængslet.
Selvom han har siddet i fængsel, har han været god mod mig.
For én, som har siddet inde så længe som ham…
Jeg har aldrig set nogen være så positiv
og stadig ønske at gøre en forskel og stadig ønske at være
en del af mit liv og lære om ting, jeg kan lide,
og få billeder af mine børn.
Vi snakker stort set hver uge.
Alle, uanset deres fejl, fortjener en chance.
De er mennesker, uanset hvad.
Jeg synes, han har afsonet længe nok for sine forbrydelser,
men jeg forstår også, at han tog folks liv.
Jeg har aldrig tænkt på ofrene
før nu.
Det var nok, fordi jeg var ni år,
og jeg ikke havde evnen til
at tænke på ofrene i alt dette.
Men hvis de mødte ham eller talte med ham,
tror jeg, at de ville tilgive ham.
KÆRLIGHED BÆRER, TROR, HÅBER, UDHOLDER KÆRLIGHED SVIGTER ALDRIG
Jeg syntes, at David Keith var interessant at tale med.
Jeg har talt med folk, som har begået drab,
og han passede ikke til profilen.
Hvis man mødte David på en restaurant,
ville man tro, han var en ret normal og intelligent fyr.
SPIS HER
LILLE STED, STOR SMAG!
Han var ikke en dum ung mand. Han tog bare dårlige valg.
Jeg hedder Dennis Jones, og jeg var korrespondent på Missoulian Newspaper.
PILOT SKUDT UNDER GIDSELUDVEKSLING
Jeg dækkede hændelsen med David Keith og Harry Shryock, som skete i lufthavnen,
og fulgte sagen, indtil den var afsluttet.
EN MORDERS VIDNESBYRD
David sagde, det var en dårlig dag, hvilket er en underdrivelse.
DENNIS JONES VAR TIL STEDE, DA SKYDERIET SKETE,
OG HAN INTERVIEWEDE DAVID PÅ HOSPITALET OG I FÆNGSLET
DE HOLDT KONTAKTEN I FLERE ÅR
Jeg interviewede David flere gange,
og vi fortsatte med at have et forhold, hvor han skrev breve til mig.
Jeg vidste ikke, at andre interviewede ham.
De havde adgang til ham lige så meget som mig,
men på et tidspunkt ville han ikke tale med andre end mig.
Han skrev mange personlige ting i sine breve om sine følelser
og var meget åben,
og de virkede alle sammen meget ærlige.
Jeg tror ikke, han forsøgte at imponere nogen.
Jeg tror, at han angrede det, han havde gjort.
Det handlede nok meget om, at han ville udtrykke sin skyldfølelse.
Jeg har løjet for mig selv i hvad? 12 år?
Jeg har løjet for alle om det, faktisk.
Jeg erklærede mig skyldig i retten.
Jeg forsøgte at få rettens medlidenhed
og håbede at få lempelse ud af det.
Så skulle dommeren ikke spilde tid og penge og så videre.
Måske ville han ikke give mig dødsstraf, for jeg var helt sikkert skyldig.
Det handlede udelukkende om mig selv.
Er jeg blevet straffet tilstrækkeligt?
Det synes retten ikke. Og…
Jeg ved ikke, hvad jeg skal sige.
Jeg mener oprigtigt, at jeg er blevet straffet for meget.
I har ikke set kuglehullet i mit baghoved, men…
Jeg blev skudt lige i baghovedet.
Af en eller anden grund virker det ikke rigtigt.
Men det er bare surt.
Jeg stillede mig selv i den position.
Det er, hvad det er.
Det er første gang, jeg har hørt David Keith i lang tid.
Hvis jeg hørte rigtigt, så sagde han,
at han forsøgte
at undgå dødsgangen ved at erklære sig skyldig.
Han sagde, det var hans motivation.
Dengang fik han det til at lyde, som om han ville tage ansvar.
Ved du hvad?
Der er altid fodnoter.
Måske var det delvist sandt, at han ville tage ansvar,
men samtidig var det manipulerende,
som han sagde: "For at undgå dødsstraf."
Det lyder næsten, som om han er gået tilbage i tiden.
Det lyder lidt mere aggressivt
nu, hvor han har haft tid til at tænke over det.
Bladet er vendt.
Han tænker på David Keith, ikke hr. Shryock og hans familie.
Og på den måde er det skuffende.
GEORGE VAR TIL STEDE TIL DAVIDS RETSMØDE
HAN HAR IKKE HØRT HANS STEMME SIDEN DEN DAG
Der er intet rigtigt ved det.
Det passer ikke.
Det, der var rigtigt, var, at piloten tilbød at tage barnets plads.
Det var det eneste rigtige, der skete den dag.
Hvis jeg kunne græde falske tårer, ville jeg gøre det.
Men det kan jeg ikke.
Jeg fortryder, at jeg dræbte hr. Shryock, af hele mit hjerte.
Det var ikke noget, jeg havde tænkt mig fem sekunder tidligere.
For jeg havde ikke tænkt mig at skyde nogen på det tidspunkt.
Jeg prøvede at flygte.
Jeg havde prøvet at flygte i timevis.
David Keith sagde: "Jeg ville ikke såre nogen. Jeg prøvede at flygte."
Det er svært at tro på.
På én dag røvede han et apotek med et våben.
Han stjal narkotika.
Han flygtede fra politiet.
Han forsøgte at skyde og dræbe en butiksejer.
Han kidnappede hans søn og truede ham med et våben.
Tog min far som gidsel
og begik et drab. Alt det på én dag.
Og det er bare kulminationen på en ti år lang karriere som sociopat.
UNG MAND SIGTET
Han begik forbrydelser i ti år og sad i fængsel mange gange.
Var prøveløsladt.
Men han talte sig ud af de ting.
Så han brugte hele livet på at finpudse de kriminelle evner,
og det måtte ende med en tragedie.
DRAB
Tror han på sin anger?
Det ville være et godt spørgsmål.
For én med sociopatiske tendenser,
som er relativt overfladisk
og tydeligvis velartikuleret.
Er det troværdigt?
Det synes jeg ikke.
Han er en svindler.
Og hvis han kunne spille for at opnå speciel dispensation
og få guvernøren til at ændre dommen, så ville han gøre det.
Indtil den dag, jeg dør, vil jeg angre drabet på hr. Shryock.
Over halvdelen af mit liv er gået siden den dag.
Jeg har spildt så meget tid og energi
i et fængsel.
Jeg fortjente at blive straffet, men…
Jeg kan gøre andre ting.
TRE MÅNEDER EFTER HANS FØRSTE INTERVIEW
GIK DAVID KEITH MED TIL AT SVARE PÅ FLERE SPØRGSMÅL
Jeg vil gerne kunne se mine børnebørn,
så de ikke ryger så langt af sporet.
Jeg kan være ærlig over for folk.
Og jeg vil være ærlig over for dem.
Tror han på sin anger?
Det ville være et godt spørgsmål.
For én med sociopatiske tendenser,
som er relativt overfladisk
og tydeligvis velartikuleret.
Er det troværdigt?
Det synes jeg ikke.
En sociopat ville nok være en god beskrivelse af mig.
Men jeg var et helt andet menneske dengang.
Det undskylder ikke det, jeg gjorde,
men jeg har betalt straffen for det.
Jeg ville gerne tage det tilbage.
Men vi ved alle, at det ikke er muligt.
Jeg kan ærligt sige, af hele mit hjerte,
at jeg er ked af det.
Undskyld, jeg…
Der er visse ting, hvor jeg ved, at hvis jeg forsøger at tvinge ord ud,
så bliver det et grædegilde.
Og…
Jeg ønsker ikke, at nogen har ondt af mig, og så videre.
Jeg er en forandret mand.
Samfundet bør ikke forsørge mig resten af mit liv.
Giv mig en chance til at gøre det.
DAVID SIDDER STADIG I ET MAKSIMALSIKKERHEDSFÆNGSEL
HAN ER IKKE BERETTIGET TIL PRØVELØSLADELSE
Det, jeg er gået glip af i livet, kunne fylde en bog.
Sikkert hundrede gange.
Dig, mig, alle.
Vi begår alle fejl.
Spild ikke dit liv, som jeg gjorde.
Tekster af: Mila Tempels